- Under et møde med to fra bestyrelsen fik jeg at vide, at der ikke var opbakning til mit kandidatur, og at jeg ikke var kendt nok, og at jeg ikke havde gjort mig synlig nok, siger hun. Susanne Sjørup forstår ikke kritikken, da hun mener, hun har gjort meget ud af at være synlig på det personlige plan. Hun retter sin kritik mod bestyrelsen - og ikke mod partiet Det Konservative Folkeparti, som hun fortsat er medlem af. - Jeg synes, Folketinget skal repræsentere de almindelige borgere, og det burde ikke være et spørgsmål om, hvorvidt man er kendt eller ikke kendt, siger Susanne Sjørup. Bestyrelsesformand Hans Wulff siger til TV2NORD, at han er ked af, at Susanne Sjørup har trukket sig - og han forstår ikke hendes argumenter. - Vi har købt og trykt plakater til hende, så jeg forstår det ikke. Senest i august fik hun bestyrelsens opbakning til sit kandidatur, men så meddelte hun mandag, at hun ikke opstiller alligevel, siger han. Lene Espersen overtager Hjørring-kredsen fra Susanne Sjørup.

Opsummering:
Det store overtal af kendisser i valgkampen har kostet sit første offer: Susanne Sjørup fra Sindal har trukket sig som kandidat for de Konservative. 
Hun føler sig presset ud og savner opbakning fra bestyrelsen.